ପୁରୀ, ଜାନୁଆରୀ ୬ (ଲୋକାଲ ୱାୟାର): ସ୍ଥାନୀୟ ଚକ୍ରତୀର୍ଥ ରୋଡରେ ଥିବା ବିଶ୍ବକବି ରବିନ୍ଦ୍ରନାଥ ଠାକୁରଙ୍କ ପତୃକ ଘରକୁ ଭାଙ୍ଗିବା ଲାଗି ମ୍ୟୁନିସିପାଲିଟି ନେଇଥିବା ନିଷ୍ପତ୍ତିକୁ ସାରା ରାଜ୍ୟରେ ବିଭିନ୍ନ ମହଲରେ ବିରୋଧ କରାଯାଇଛି।
ଏହି ଘରଟିକୁ ରବିନ୍ଦ୍ରନାଥ ପ୍ରାୟ ଶହେ ବର୍ଷ ତଳେ ନିର୍ମାଣ କରିଥିବାବେଳେ ଏହା ଗବେଷକ, ସାହିତ୍ୟିକ ତଥା ପର୍ଯ୍ୟଟକଙ୍କ ପାଇଁ ଆକର୍ଷଣୀୟ ସ୍ଥଳ ହୋଇ ରହିଆସିଛି।
ରବିନ୍ଦ୍ରନାଥ ପୁରୀ ସହରକୁ ଭଲପାଉଥିଲେ ଓ ଏଠାରେ ରହି ସେ ନୋବେଲ ବିଜୟୀ ବିଶ୍ବପ୍ରସିଦ୍ଧ ଗୀତାଞ୍ଜଳି ପୁସ୍ତକର କିଛି ଅଂଶ ରଚନା କରିଥିଲେ।
"ଉପଯୁକ୍ତ ରକ୍ଷଣାବେକ୍ଷଣ ଅଭାବରୁ କିଛି ଦସ୍ତାବିଜ ହଜିଯାଇଥିବାବେଳେ ଏହି କୋଠା ଭିତରେ ରବିନ୍ଦ୍ରନାଥ ଲେଖିଥିବା ବହୁ ରଚନା ଏଯାଏ ରହିଛି," ବୋଲି କହିଛନ୍ତି ଐତିହାସିକ ତଥା ଗବେଷକ ଅନିଲ ଧୀର।
ଏବେ ଏହି କୋଠାର କିଛି ଅଂଶକୁ ସ୍ଥାନୀୟ କଲେଜ କର୍ତ୍ତୃପକ୍ଷ ଛାତ୍ରାବାସ ଭାବେ ବ୍ୟବହାର କରୁଛନ୍ତି।
ଗତ ମେ ମାସର ଫନି ବାତ୍ୟାରେ ଏହି ଘରର ଆଜବେଷ୍ଟସ୍ ଉଡ଼ିଯାଇଥିବାବେଳେ ଏବେ ଏହା ସେମିତି ପଡ଼ିରହିଛି।
ଅପରପକ୍ଷରେ ଏହି କୋଠା ଜରାଜୀର୍ଣ୍ଣ ଭାବେ ପଡ଼ିରହିଥିବାରୁ ଏହାକୁ ଭାଂଗିବା ଛଡ଼ା ଅନ୍ୟ ବାଟ ନାହିଁ ବୋଲି ପୁରୀ ଉପଜିଲ୍ଲାପାଳ ଭରତ ଚରଣ ସାହୁ କହିଛନ୍ତି।
ତେବେ ଏହାକୁ ଏକ ଐତିହାସିକ ପୀଠ ମନେକରି ଏହାକୁ ସୁରକ୍ଷିତ କରି ରଖିବା ସଂପର୍କରେ ପୁରୀ ପ୍ରଶାସନ ଚିନ୍ତା କରୁଛି କି ନାହିଁ, ତାକୁ ନେଇ ବୁଦ୍ଧିଜୀବୀମାନେ ଦ୍ବନ୍ଦ୍ବରେ ଅଛନ୍ତି।
ଅପରପକ୍ଷରେ ସୂଚନା ଅନୁସାରେ, କୌଣସି ପରୀକ୍ଷାନିରୀକ୍ଷା ନକରି ତଥା ସଂରକ୍ଷଣ ଓ ମରାମତି କଥା ଚିନ୍ତା ନକରି ପୂର୍ତ୍ତ ବିଭାଗ ଏହି କୋଠାକୁ ଅସୁରକ୍ଷିତ ଦର୍ଶାଇଥିବା ଅଭିଯୋଗ ହୋଇଛି।
ଏହି କ୍ରମରେ ପୂର୍ବତନ ପୁଲିସ ମହାନିର୍ଦ୍ଦେଶକ ତଥା ଇନଟାକ୍ ଓଡ଼ିଶାର ଆବାହକ ଅମୀୟ ଭୂଷଣ ତ୍ରିପାଠୀ କହିଛନ୍ତି ଯେ, କୌଣସି କୋଠାକୁ ଅସୁରକ୍ଷିତ ଦର୍ଶାଇବା ପୂର୍ତ୍ତ ବିଭାଗର ରୁଟିନ୍ କାମ।
ତେବେ ଏଭଳି କୋଠାକୁ ସଂରକ୍ଷିତ କରି ରଖାଯାଇପାରିବ ବୋଲି ସେ କହିଛନ୍ତି।
ଇନଟାକ୍ ପକ୍ଷରୁ ଅମୀୟ ଭୂଷଣ ବିଶ୍ବକବିଙ୍କ ଏହି କୋଠାକୁ ନଭାଙ୍ଗି ଏହାର ଉପଯୁକ୍ତ ସଂରକ୍ଷଣ କରିବାକୁ ପୁରୀ ଜିଲ୍ଲା ପ୍ରଶାସନକୁ ପତ୍ର ଲେଖିଛନ୍ତି।
ଇନଟାକ ଏହି ପ୍ରକଳ୍ପ ହାତକୁ ନେଇ ଏହାର ସଂରକ୍ଷଣ କରିପାରିବ ବୋଲି ସେ ଏହି ପତ୍ରରେ ଉଲ୍ଲେଖ କରିଛନ୍ତି।
ଆଧୁନିକ କୌଶଳ ଅବଲମ୍ବନ ଦ୍ବାରା ପୁରାତନ କୋଠାକୁ ସଂରକ୍ଷିତ କରି ରଖାଯାଇପାରେ, ଏଥିପାଇଁ ଇନଟାକ୍ ଉଦ୍ୟମ କରୁଥିବାବେଳେ ପୂର୍ତ୍ତ ବିଭାଗ ଏଥିପ୍ରତି ଦୃଷ୍ଟି ନଦେଇ ଐତିହାସିକ କୋଠାଗୁଡ଼ିକୁ ଭାଙ୍ଗିବାରେ ଲାଗିଛି ବୋଲି ଅନିଲ ଧୀର କହିଛନ୍ତି।
"ରେଭେନ୍ସା ବିଶ୍ବବିଦ୍ୟାଳୟ ପରିସରରେ ଥିବା ଐତିହାସିକ କନିକା ଲାଇବ୍ରେରୀ ଓ ଆସେମ୍ବ୍ଲି ହଲ୍ ସମେତ ପୁରୁଣା ବୋର୍ଡ ଅଫ୍ ରେଭିନ୍ୟୁ କୋଠାକୁ ମଧ୍ୟ ଅସୁରକ୍ଷିତ ଘୋଷଣା କରାଯାଇଥିଲା। ତେବେ ଉପଯୁକ୍ତ ଭାବେ ଏଗୁଡ଼ିକୁ ସୁରକ୍ଷିତ କରି ରଖାଯାଇପାରିଛି," ବୋଲି ଅନୀଲ ମନେପକାଇଦେଇଛନ୍ତି।
କଟକର ଜୋବ୍ରାରେ ଥିବା ଜୋବ୍ରା ଓ୍ବାର୍କସପ୍ ଓ ପୁରୀସ୍ଥିତ ନେତାଜୀ ସୁଭାଷ ବୋଷଙ୍କ ବାପା ଜାନକୀନାଥ ବୋଷଙ୍କ ଘରକୁ ସୁରକ୍ଷିତ ରଖାଯିବା ପାଇଁ ୨୦୧୫ରେ ଇନଟାକକୁ ହସ୍ତାନ୍ତର କରାଯାଇଥିଲା ଏବଂ ଏବେ ଏହା ବେଶ୍ ଭଲଭାବେ ରହିଛି।
"ସମ୍ବଲପୁରରେ ଥିବା ପ୍ରସିଦ୍ଧ ଅହମିଆ କବି ଲକ୍ଷ୍ମୀକାନ୍ତ ବେଜବରୁଆଙ୍କ ବାସଭବନ ସମେତ ରାଣୀ ଭକ୍ରି ଏବଂ ପୁରୁଣା ଟାଉନ୍ ହଲକୁ ମଧ୍ୟ ଇନଟାକ୍ର ପ୍ରୟାସରେ ସୁରକ୍ଷିତ ରଖାଯାଇପାରିଛି।
"ଯେହେତୁ ଏହି କୋଠା ସହିତ ବିଶ୍ବକବିଙ୍କର ସ୍ମୃତି ଜଡ଼ିତ ହୋଇ ରହିଛି, ତେଣୁ ଟେଗୋର୍ ମ୍ୟୁଜିୟମ୍ ଭାବେ ଏଠାରେ ଏକ କୋଠା କରାଯାଇ ରବିନ୍ଦ୍ରନାଥଙ୍କ ସମସ୍ତ ଦସ୍ତାବିଜ ଓ ଅନ୍ୟ ସାମଗ୍ରୀ ସେଠାରେ ରଖାଯିବାକୁ ଆମେ ପତ୍ର ମାଧ୍ୟମରେ ଅନୁରୋଧ କରିଛୁ," ବୋଲି କହିଛନ୍ତି ସାମନ୍ତ ଚନ୍ଦ୍ରଶେଖର ଜୁନିୟର୍ କଲେଜର ଅଧ୍ୟକ୍ଷ ଶଙ୍କର୍ଷଣ ଦାଶ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
